OpenLLM-France/wikimedia huggingface dataset:
# Florence (Kansas)

Florence és una població dels Estats Units a l'estat de Kansas. Segons el cens del 2000 tenia 671 habitants.

## Demografia

Segons el cens del 2000, Florence tenia 671 habitants, 259 habitatges, i 180 famílies. La densitat de població era de 336,5 habitants/km².
Dels 259 habitatges en un 24,3% hi vivien nens de menys de 18 anys, en un 56% hi vivien parelles casades, en un 9,7% dones solteres, i en un 30,5% no eren unitats familiars. En el 27% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,6% tenia menys de 18 anys, un 5,5% entre 18 i 24, un 23,8% entre 25 i 44, un 27% de 45 a 60 i un 22,1% 65 anys o més.
L'edat mediana era de 44 anys. Per cada 100 dones de 18 o més anys hi havia 84,6 homes.
La renda mediana per habitatge era de 26.538 $ i la renda mediana per família de 28.214 $. Els homes tenien una renda mediana de 26.563 $ mentre que les dones 20.208 $. La renda per capita de la població era de 14.672 $. Entorn de l'11,5% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Florence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Florence». American Fact Finder. Oficina del Cens dels Estats Units, 12-01-2010.
# Ferrocarril Elèctric Hanshin

El Ferrocarril Elèctric Hanshin (阪神電気鉄道, Hanshin Denki-tetsudō) és una companyia privada de ferrocarrils del Japó fundada el 1899 que en l'actualitat pertany al conglomerat Hankyū Hanshin Tōhō. La seua seu és a la ciutat d'Osaka i el lloc d'àmbit de la companyia és el nord de la prefectura d'Osaka i el sud-est de la prefectura de Hyogo. L'empresa és propietària dels Hanshin Tigers, equip de la lliga japonesa de beisbol. El nom de l'empresa, Hanshin, prové de la lectura xinesa u onyomi del segon kanji de la ciutat d'Osaka i del segon kanji de la ciutat de Kobe. Les targetes IC com la PiTaPa i l'ICOCA són acceptades.

## Història

El 12 de juny de 1899 es fundà la companyia del Ferrocarril Elèctric de Settsu (摂津電気鉄道. Settsu Denki Tetsudô), embrió de l'actual Hanshin. Poc després, el mateix any, el 7 de juliol de 1899 l'empresa canvia el seu nom per l'actual, Ferrocarril Elèctric Hanshin. El 7 d'abril de 1968 s'inaugura el Ferrocarril de Trànsit Rèpid de Kobe, que immediatament comença una joint venture amb el ferrocarril Hanshin i creen la companyia del Ferrocarril Elèctric Sanyō. El 15 de febrer de 1998 s'establiex un acord mitjançant el qual el ferrocarril Sanyô operarà una línia limited express des d'Umeda, Osaka fins a la ciutat de Himeji, a Hyôgo. El 20 de juny de 2006 els Hankyū Holdings es fa amb el control de l'accionariat del ferrocarril Hanshin, passant a ser de la seua propietat i integrant-la al seu conglomerat en una operació de vora els 2,2 bilions de dòlars. El 20 de març de 2009 arriba a un acord amb els ferrocarrils Kintetsu per a que aquest darrer opere un servei rapid express entre les estacions de Sannomiya (Kobe, Hyôgo) i Kintetsu Nara (Nara, Nara).

## Línies

| Color i icona | Color i icona | No. | Nom | Nom original | Inaugurada | Darrera extensió | Llargaria | Estacions |
| Taronja | | 1 | Línia principal | 本線 | 1905 | | 32,1 km | 39 |
| Taronja | | 2 | Línia Nanba | 阪神なんば線 | 1924 | | 10,1 km | 11 |
| Taronja | | 3 | Línia Mukogawa | 武庫川線 | 1943 | | 1,7 km | 4 |
| Taronja | | 4 | Línia Kobe | 神戸高速線 | 1968 | | 5 km | 7 |
| Total: | Total: | Total: | Total: | Total: | Total: | Total: | 48,9 km | 61 |

## Parc mòbil

* Limited Express/Express
** Sèrie 1000 (Línia Kintetsu Nara)
** Sèrie 8000
** Sèrie 9000 (Línia Kintetsu Nara)
** Sèrie 9300
* Local
** 5001
** 5131/5331
** Sèrie 5500
** Sèrie 5550 (2010)
** Sèrie 5700 (2015) (premi Blue Ribbon 2016)
* Línia Mukogawa
** 7861
** 7890/7990

## Referències

* ↑ «UPDATE 2-Hankyu takes over fellow railway operator Hanshin». Reuters, 20-06-2006. [Consulta: 20 juny 2006].
* ↑ Error: hi ha títol o url, però calen tots dos paràmetres.«» (en japanese). Koyusha Co., Ltd., 30-12-2010. [Consulta: 10 juliol 2013].
* ↑ Error: hi ha títol o url, però calen tots dos paràmetres.«» (en japanese). Japan: Koyusha Co., Ltd., 25-08-2015. [Consulta: 25 agost 2015].

## Enllaços externs

* Ferrocarril Elèctric Hanshin - Lloc web oficial
# NGC 26

NGC 26 és una galàxia espiral localitzada a la constel·lació del Pegàs.

## Referències

* ↑ Afirmat a: SIMBAD.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ Riccardo Giovanelli «A Digital Archive of H I 21 Centimeter Line Spectra of Optically Targeted Galaxies». The Astrophysical Journal Supplement Series, 1, 01-09-2005, pàg. 149–162. DOI: 10.1086/431550.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* NGC 26 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Jutta Kleinschmidt

Jutta Kleinschmidt (Colònia, 29 d'agost de 1962) és una periodista i pilot de ral·lis alemanya, coneguda per ser la primera dona a guanyar el Ral·li Dakar, l'any 2001.
Va estudiar física i enginyeria fins a 1986, realitzant la tesi en BMW. Des de 1987 fins a 1992, va treballar per a aquesta mateixa empresa, en el departament de disseny de vehicles. Des de 1993, compagina els treballs de pilot i instructora. El 2013 va ser nomenada FIM Legend.

## Referències

* 1 2 Vidal, María. «Cómo Jutta Kleinschmidt se convirtió en la primera mujer de la historia en ganar un Dakar» (en castellà). motorpasión, 22-01-2018. [Consulta: 5 juliol 2020].
* ↑ Ventura, Xavier «Kleinschmidt hace historia». La Vanguardia, 22-01-2001.
* ↑ «Distinctions - FIM Legends» (en anglès). fim-moto.com. FIM. Arxivat de l'original el 2021-04-23. [Consulta: 1r juliol 2022].

## Enllaços externs

* Web oficial de Jutta Kleinschmidt (anglès) (alemany)
Vencedors del Ral·li Dakar - Automòbils :
1979 - Génestier
1980 - Kottulinsky
1981 - Metge
1982 - Marreau
1983 - Ickx
1984 - Metge
1985 - Zaniroli
1986 - Metge
1987 - Vatanen
1988 - Kankkunen
1989 - Vatanen
1990 - Vatanen
1991 - Vatanen
1992 - Auriol
1993 - Saby
1994 - Lartigue
1995 - Lartigue
1996 - Lartigue
1997 - Shinozuka
1998 - Fontenay
1999 - Schlesser
2000 - Schlesser
2001 - Kleinschmidt
2002 - Masuoka
2003 - Masuoka
2004 - Peterhansel
2005 - Peterhansel
2006 - Alphand
2007 - Peterhansel
2008
2009 - De Villiers
2010 - Sainz
2011 - Al-Attiyah
2012 - Peterhansel
2013 - Peterhansel
2014 - Roma
2015 - Al-Attiyah
2016 - Peterhansel
2017 - Peterhansel
2018 - Sainz
2019 - Al-Attiyah
2020 - Sainz
2021 - Peterhansel
2022 - Al-Attiyah
2023 - Al-Attiyah :
# Hatter's Castle

Hatter's Castle és una pel·lícula britànica dirigida per Lance Comfort i estrenada el 1942, segons la novel·la homònima d'Archibald Joseph Cronin.

## Argument

Un drama que es desenvolupa a l'Escòcia de 1890, i que narra la vida de James Brodie, un individu realment insuportable i megalòman, que fa la vida impossible als qui l'envolten, incloent la seva esposa i filla. Amargat per no haver pogut arribar a assolir un lloc respectable en l'alta societat, es comporta tirànicament, trobant al seu camí només que tragèdies.
Adaptació de la novel·la "Hatter's Castle" d'A.J. Cronin, amb un final cinematogràfic diferent del llibre. El millor: el seu trio protagonista, amb Robert Newton com el desagradable protagonista en una creïble interpretació, Deborah Kerr com la seva desgraciada filla, i James Mason com un amable doctor.

## Repartiment

* Robert Newton: James Brodie
* Deborah Kerr: Mary Brodie
* James Mason: el doctor Renwick
* Emlyn Williams: Dennis
* Henry Oscar: Grierson
* Enid Stamp-Taylor: Nancy
* Beatrice Varley: Mrs. Brodie
* Anthony Bateman: Angus Brodie
* June Holden: Janet
* George Merritt: Gibson
* Laurence Hanray: el doctor Lawrie

## Referències

* ↑ «Hatter's Castle». The New York Times.
# Georges Valiron

Georges Valiron (1r arrondissement de Lió i Lió, 7 de setembre de 1884 - 14è districte de París, 17 de març de 1955) va ser un matemàtic francès.

## Vida i Obra

Valiron va fer els estudis secundaris a la seva vila natal. El 1908 es va graduar en matemàtiques a l'École Normale Supérieure i va començar la seva carrera a l'ensenyament al lycée de Besançon on va tenir com alumnes André Bloch i el seu germà, Georges. El 1914 va defensar la seva tesi doctoral sobre funcions enteres sota la direcció d'Émile Borel.
A continuació va ser mobilitzat per la Primera Guerra Mundial que va acabar com sotstinent d'artilleria.
Nomenat professor a la universitat de Valença, va formar part del grup de professors destinats a la universitat d'Estrasburg per retornar-li el seu caràcter francès. Hi va estar fins al 1931 en que va ser nomenat professor de la universitat de París, on va ocupar la càtedra de càlcul diferencial i integral a partir de 1941. Es va retirar el 1955.
Les seves recerques van ser sobre l'anàlisi complexa, essent el primer en adonar-se de la utilitat del cas especial de la única variable en un sistema d'equacions en la teoria de les funcions.
Va escriure un famós tractat Théorie des fonctions (réelles et complexes) (1942), seguit d'un segon volum Équations fonctionnelles et applications (1945) que van ser una referència en l'ensenyament de l'anàlisi en els ans cinquanta i que encara es van reeditar el 1966 i el 1989. La influència dels seus resultats va ser considerable.

## Referències

* ↑ Alexander, Iavernaro i Rosa, 2012, p. 369.
* ↑ Hersh i John-Steiner, 2011, p. 132.
* ↑ Milloux, 1956, p. 217-218.
* ↑ Milloux, 1956, p. 218.
* ↑ Alexander, Iavernaro i Rosa, 2012, p. 37.
* ↑ Milloux, 1956, p. 223.

## Bibliografia

* Alexander, Daniel S.; Iavernaro, Felice; Rosa, Alessandro. Early Days in Complex Dynamics (en anglès). American Mathematical Society, 2012. ISBN 978-0-8218-4464-9.
* Hersh, Reuben; John-Steiner, Vera. Loving and Hating Mathematics (en anglès). Princeton University Press, 2011. ISBN 978-0-691-14247-0.
* Leloup, Juliette «L'entre-deux-guerres mathématique à travers les thèses soutenues en France» (en francès). Hal Archives Ouvertes, Tesi doctoral, 2009.
* Milloux, H. «Georges Valiron (1884-1954)» (en francès). L'Enseignement Mathematique, Vol. 2, Num. 1-2, 1956, pàg. 217-223. ISSN: 2309-4672.

## Enllaços externs

* O'Connor, John J.; Robertson, Edmund F. «Georges Valiron» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Mehl, Serge. «VALIRON Georges, français, 1884-1955». ChronoMath. [Consulta: 31 maig 2020]. (anglès)
# Font de la Vinya

La Font de la Vinya és una font del terme municipal de Tremp, del Pallars Jussà, a l'antic terme ribagorçà de Sapeira, en territori del poble d'Espills. Està situada a 765 m d'altitud, al sud d'Espills, a l'esquerra del barranc d'Espills, en els contraforts septentrionals del Serrat de la Sarga, al peu del Cingle de la Cortada, i a ponent de Marransó.

## Enllaços externs

* Institut Cartogràfic de Catalunya
# Euneomys petersoni

Euneomys petersoni és una espècie de mamífer rosegador de la família dels cricètids. Viu a l'Argentina i Xile. El seu hàbitat natural són les zones rocoses, des del nivell del mar fins a les muntanyes de l'estepa patagona. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del paleontòleg estatunidenc Olaf August Peterson.

## Referències

* ↑ Pardiñas, U.; D'Elía, G. Euneomys petersoni. UICN 2016. Llista Vermella d'espècies amenaçades de la UICN, edició 2016, consultada el 9 abril 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 319. ISBN 978-0801893049.
# Navalpino

Luciana és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 342 | 331 | 308 | 273 |
# Sergi Miras i Valero

Sergi Miras i Valero (Barcelona, 20 de febrer de 1986) és un jugador d'hoquei sobre patins català, que juga des de la temporada 2017/18 a les files de l'Hockey Club Liceo de La Corunya.
Miras feu el salt a l'hoquei professional amb el Cerdanyola CH, per a continuar a les files de l'HC Sentmenat i, posteriorment integrar l'any 2004 l'equip del FC Barcelona, amb qui debutà a la màxima categoria estatal de l'hoquei sobre patins. A l'equip blaugrana s'adjudicà un gran nombre de títols com ara dues lligues espanyoles, una copa espanyola, dues supercopes espanyoles, una copa d'Europa, una copa de la CERS, dues copes continentals i una copa intercontinental. Encara a les files de l'equip de Barcelona fou cedit la temporada 2006/07 al PAS Alcoi i la 2007/08 al Cerdanyola CH. Un cop finalitzat el període de cessió, fitxà pel CP Sitges i el CP Vilafranca, una temporada a cada un. L'any 2010 fitxà per a dues temporades amb l'equip gallec de l'HC Liceo, amb el qui guanyà novament la copa d'Europa, però en aquest cas en dues ocasions. L'any 2012 retornà al FC Barcelona i amplià el seu palmarès amb una supercopa espanyola. L'any 2013 s'incorporà a les files del CE Vendrell per a tres temporades i guanyà una copa espanyola i una lliga catalana. En acabat, l'any 2016 fitxà per l'SL Benfica i passà a competir per primera vegada a lliga portuguesa. A la temporada següent retornà novament a l'equip gallec, equip en el qual es troba actualment.
A nivell internacional, fou convocat en diverses ocasions, tant a la selecció catalana com a la selecció espanyola. Amb aquesta darrera fou campió d'Europa juvenil i júnior, i guanyà un Campionat del Món sub-20 i una Copa Llatina. També jugà l'OK Stars de 2010, competició en la qual guanyà el concurs de precisió.

## Palmarès
### FC Barcelona

* 1 Copa intercontinental (2006)
* 2 Copes continentals (2005 i 2006)
* 1 Copa d'Europa (2004/05)
* 2 Copa de la CERS (2005/06, 2021/22)
* 3 Supercopes espanyoles (2005, 2006 i 2012)
* 2 OK Lligues / Lligues espanyoles (2004/05 i 2005/06)
* 1 Copa del Rei / Copa espanyola (2005/06)

### HC Liceo

* 2 Copes d'Europa (2010/11 i 2011/12)

### CE Vendrell

* 1 Copa del Rei / Copa espanyola (2014)
* 1 Lliga catalana (2015/16)

### Selecció espanyola

* 1 Copa llatina
* 1 Campionat del Món sub-20
* 1 Campionat d'Europa juvenil
* 1 Campionat d'Europa júnior

## Referències

* 1 2 3 «Sergi Miras i Valero». Enciclopèdia de l'esport català. Barcelona: Grup Enciclopèdia Catalana.
* ↑ Gallén, Carles. «Sergi Miras vuelve a casa» (en castellà). MundoDeportivo.com, 27-06-2012. [Consulta: 3 febrer 2019].
# Jérémy Lecroq

Jérémy Lecroq (7 d'abril de 1995) és un ciclista francès, professional des del 2017. Actualment corre a l'equip B&B Hotels-KTM.

## Palmarès

* 2013
** 1r als Boucles de Seine-et-Marne
* 2018
** 1r al Gran Premi de Lillers-Souvenir Bruno Comini

### Resultats al Tour de França

* 2022. 126è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Heterogobius chiloensis

Heterogobius chiloensis és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima subtropical i demersal.

## Distribució geogràfica

Es troba a Xile.

## Observacions

És inofensiu per als humans.

## Referències

* 1 2 3 FishBase (anglès)
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1986. Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Vol. 3. UNESCO, París.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Giovanni III Malatesta de Sogliano

Giovanni III Malatesta de Sogliano (1377 - 1442) conegut per Gianne o Zanne (el seu nom en dialecte romanyol) fou fill de Malatesta II Malatesta de Sogliano. Fou comte sobirà de Sogliano, i senyor de Pennabilli, Verrucchio, Roncofreddo, Ciola dei Malatesti, Montegelli, Rontagnano, Savignano di Rigo, Pietra dell'Uso, Montepetra, Strigara, Gaggio, Villalta, Spinello, San Martino in Converseto, Montecodruzzo i Borghi, el 1389. El 1424 es va declarar pel duc de Milà i el 1433 va portar un estendard per son parent Sigismondo Pandolfo Malatesta quan l'emperador Segimon va entrar a Rímini, i va hostejar al sobirà a una casa seva a Boscabella, prop de Villalta, a la vista de les muralles de Cesenatico. A una data desconeguda entre 1430 i 1440 va cedir la seva quota de domini a Verrucchio al seu parent Segimon Pandolf Malatesta.
El 16 d'abril del 1437 el bisbe de Sarsina li va cedir la comarca de Seguno i el 14 de juny de 1437 el seu parent Segimon Pandolf Malatesta li va donar el castell de Tornano i el de la Serra.
Per un diploma del 29 de desembre de 1441 li fou reconeguda la seva autoritat feudal a San Martino in Converseto però va haver de cedir alguns castells de la comarca de Spinello que Segimon Pandolf no li va reclamar mai.
Va morir no abans del 1442. Es va casar amb Lucrècia Malatesta, filla de Galeotto Malatesta de San Mauro i Monte Pòrzio. Va deixar nou fills: Malatesta III Malatesta de Sogliano, Joan IV Malatesta de Sogliano, Rambert (capità venecià va morir en la defensa de Shkodër el 1450, deixant un fill de nom Andreuccio), Galeotto (mort el 1438), Àgata, Agnesina, Isabel·la, Francesca, i Geltrudis.

## Referències

* ↑ Giovanni Malatesta a geni.com
* ↑ I Malatesta conti di Sogliano e S.Giovanni in Galilea al web del Museu Renzi
* ↑ P. J. Jones The Malatesta of Rimini and the Papal State, Cambridge University Press, 1974
# Ferkla El Oulia

Ferkla El Oulia (àrab فركلة العليا, Farkla al-ʿUlyāʾ; en amazic ⴼⵔⴽⵍⴰ ⵏ ⵡⴰⴼⵍⵍⴰ) és una comuna rural de la província d'Errachidia, a la regió de Drâa-Tafilalet, al Marroc. Segons el cens de 2014 tenia una població total de 22.722 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Natació en aigües obertes al Campionat del Món de natació de 2003

La competició de natació en aigües obertes al Campionat del Món de natació de 2003 es realitzà al Port Vell (Barcelona).

## Proves

Es realitzen tres proves, separades en competició masculina i competició femenina:
* 5 km
* 10 km
* 25 km

## Resum de medalles
### Categoria masculina

| Event | Or | Or | Plata | Plata | Bronze | Bronze |
| 5 km | Evgeni Kochkarov (RUS) | 53.11.9 | Christian Hein (GER) | 53.13.9 | Vladimir Dyatchin (RUS) | 53.14.8 |
| 10 km | Vladimir Dyatchin (RUS) | 1:50.58.8 | Christian Hein (GER) | 1:51.06.5 | David Meca (ESP) | 1:51.08.4 |
| 25 km | Yuri Kudinov (RUS) | 5:02.20.0 | David Meca (ESP) | 5:02.20.4 | Petar Stoychev (BUL) | 5:02.20.6 |

### Categoria femenina

| Event | Or | Or | Plata | Plata | Bronze | Bronze |
| 5 km | Viola Valli (ITA) | 57.01.2 | Jana Pechanová (CZE) | 57.03.9 | Britta Kamrau (GER) | 59.06.4 |
| 10 km | Viola Valli (ITA) | 1:59.49.9 | Angela Maurer (GER) | 1:59.51.1 | Edith van Dijk (NED) | 1:59.53.0 |
| 25 km | Edith van Dijk (NED) | 5:35.43.5 | Britta Kamrau (GER) | 5:35.46.1 | Angela Maurer (GER) | 5:35.46.5 |

## Medaller

| Posició | País | Or | Plata | Bronze | Total |
| 1 | Rússia | 3 | 0 | 1 | 4 |
| 2 | Itàlia | 2 | 0 | 0 | 2 |
| 3 | Països Baixos | 1 | 0 | 1 | 2 |
| 4 | Alemanya | 0 | 4 | 2 | 6 |
| 5 | Espanya | 0 | 1 | 1 | 2 |
| 6 | Txèquia | 0 | 1 | 0 | 1 |
| 7 | Bulgària | 0 | 0 | 1 | 1 |
| Total | Total | 6 | 6 | 6 | 18 |
# Scharrachbergheim-Irmstett

Scharrachbergheim-Irmstett (en alsacià Barige-Írmstett) és un municipi francès, situat a la regió del Gran Est, al departament del Baix Rin. L'any 1999 tenia 992 habitants.
Forma part del cantó de Molsheim, del districte de Molsheim i de la Comunitat de comunes de la Mossig i del Vignoble.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 620 | 660 | 632 | 854 | 1.001 | 1.194 |

## Administració

Llista d'alcaldes :
| Període | Identitat | Partit |
| 2001- 2014 | Gérard Nicolas | |
| 2014 - 2020 | Sylvie Thole | |

## Galeria

* Església catòlica St Jean Baptiste
* façana de l'església protestant
* detall de la façana
* església protestant pel darrere
* detall façana
* mateix detall sobre altre angle
* el castell de Scharrachbergheim
* l'antiga caserna
# Treble

Treble va ser un grup de música neerlandès que es componia de Caroline Hoffman (7 de març de 1975) i les germanes Niña (26 de maig de 1985) i Djem van Dijk (2 de juliol de 1987). Cantaven en anglès i en una llengua inventada i la seva música tenia ritmes ètnics. El 1995, els pares de Niña i Djem van demanar a Caroline que ensenyés música a les seves filles. A partir d'aquest moment, van tocar música juntes cada setmana. Uns anys després, van fundar el grup Treble. Utilitzaven guitarres i instruments de percussió com ara la conga i el djembé.
Van representar els Països Baixos al Festival de la Cançó d'Eurovisió 2006 amb la cançó Amambanda. No van arribar a la final.

## Referències

* ↑ «Treble» (en neerlandès). NPO Radio 5. [Consulta: 8 gener 2022].
* ↑ «Treble niet in finale Eurovisie Songfestival» (en neerlandès). Trouw, 19-05-2006. [Consulta: 8 gener 2022].